Apolda
Apolda (vok. Apolda) – miestas vidurio-rytų Vokietijoje, Tiuringijoje, 15 km į šiaurės rytus nuo Veimaro, netoli Ilmo upės (Zalės baseinas). Lengvoji (tekstilės, trikotažo), odos apdirbimo, tiksliosios mechanikos ir optikos, chemijos, baldų, maisto pramonė. Veikia mezginių, varpų muziejai. Apoldoje yra XII a. Šv. Martyno bažnyčia (turi romanikos, gotikos, baroko elementų), XIX a. vėlyvosios gotikos bažnyčia, XVI a. vid. renesansinė rotušė, XVI–XVII a. pilis.